*Модел међуопштинског споразума*

*о образовању заједничке службе заинспекцијске послове*

На основу члана 20. став 1. тачка 11, а у вези са чл. 88, 88а, 88в. и 88д. Закона о локалној самоуправи („Службени гласник РС“, бр. 129/07, 83/14 – други закон, 101/16 – други закон и 47/18), члана 12. став 13. и члана 41. став 4. Закона о инспекцијском надзору („Службени гласник РС“, бр. 36/15, 44/18 и 95/18), члана 32. став 2. у вези са чланом 2. Закона о комуналним делатностима („Службени гласник РС“, бр. 88/11, 46/14, 104/16, 95/18), члана 46. Закона о трговини („Службени гласник“ број 52/19), члана 155. и 156. Закона о превозу путника у друмском саобраћају („Службени гласник РС“, бр. 68/2015, 41/18, 44/18, 83/18, 31/19)*,* члана 52. Закона о превозу терета у друмском саобраћају („Службени гласник РС“, бр. 68/15, 41/18)*,* члана 108. Закона о путевима („Службени гласник РС“, бр. 41/18, 95/18), члана 80. став 8. Закона о угоститељству („Службени гласник РС“, број 17/19)*,* члана 18. став 2. у вези са чланом 5.и 18. ст. 1 и 2. Закона о просветној инспекцији („Службени гласник РС“, број 27/18)*,* члана 169. став 3. Закона о спорту („Службени гласник РС“, број 10/16),члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“, број \_\_/\_\_), члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_\_\_“ број \_\_/\_\_), и члана \_\_ Статута општине \_\_\_\_\_\_\_\_\_\_\_\_\_ („Службени лист општине \_\_\_\_\_\_\_\_\_“, број \_\_/\_\_), општина\_\_\_\_\_\_\_\_\_\_\_, општина\_\_\_\_\_\_\_\_\_\_\_\_ и општина \_\_\_\_\_\_\_\_\_\_\_\_, дана \_\_.\_\_.2019. године, закључују

*Напомена:*

*Позивање на законске прописе зависиће од врсте инспекцијских послова за које се оснива заједничка служба за инспекцијске послове.*

С П О Р А З У М

О ОСНИВАЊУ ЗАЈЕДНИЧКЕ СЛУЖБЕ ЗА ИНСПЕКЦИЈСКЕ ПОСЛОВЕ

Предмет споразума

Члан 1.

У циљу ефикаснијег и рационалнијег обављања послова инспекцијског надзора, потписнице овог споразума сагласне су да образују заједничку Службу за инспекцијске послове општина \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_(у даљем тексту: Служба за инспекцијске послове).

Овим споразумом уређују се: назив и седиште заједничке службе, обим и начин обављања послова, начин финансирања, управљање и надзор над радом, приступање споразуму других јединица локалне самоуправе, поступак иступања односно одустајања од споразума јединице локалне самоуправе, права и обавезе запослених као и друга питања од значаја за оснивање, рад и престанак рада Службе за инспекцијске послове, у складу са законом.

Назив и седиште Службе за инспекцијске послове

Члан 2.

Пун назив заједничкеслужбе је: Служба за инспекцијске послове општина \_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_.

Потписнице овог споразума су сагласне да се Служба за инспекцијске послове организује са седиштем у општини \_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_, број \_\_\_.

Печат и штамбиљ Службе за инспекцијске послове

Члан 3.

Служба за инспекцијске послове има печат.

Печат је округлог облика са исписаним текстом: Република Србија, Служба за инспекцијске послове општина \_\_\_\_\_\_\_\_\_\_\_\_, \_\_\_\_\_\_\_\_\_\_\_, \_\_\_\_\_\_\_\_\_\_.

Печат је исписан на српском језику, ћириличким писмом.

Служба за инспекцијске послове у свом раду користи и штамбиљ правоугаоног облика са текстом утврђеним у ставу 1. овог члана.

***Напомена уз члан 3:***

*У општинама на територији АП Војводине, печат садржи и назив Аутономне покрајине, а текст печата се исписује и на језику и писму националне мањине који је у службеној употреби на територији општина. Сагласност на изглед и садржину печата даје надлежни орган АП Војводина.*

*У општинама са мултиетничким саставом становништва, у којима је у службеној употреби и језик и писмо националне мањине, текст печата се исписује и на језику и писму националне мањине. Сагласност на изглед и садржину печата даје министарство надлежно за послове управе.*

Послови Службе за инспекцијске послове

Члан 4.

Служба за инспекцијске послове врши заједнички инспекцијски надзор у области комуналне инспекције, саобраћајне инспекције, инспекције запутеве, туристичке инспекције, просветне и спортске инспекције[[1]](#footnote-1)на територији општина \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_.

Надлежности у области комуналне инспекције

Члан 5.

Службa за инспекцијске послове врши надзор из надлежности комуналне инспекције, и то над:

1) вршењем комуналних делатности у складу са законом којим су уређене комуналне делатности, подзаконским актима и актима учесница споразума и то:

- снабдевање водом за пиће;

- пречишћавање и одвођење атмосферских и отпадних вода;

- производња, дистрибуција и снабдевање топлотном енергијом;

- управљање комуналним отпадом;

- градски и приградски превоз путника;[[2]](#footnote-2)

- управљање гробљима и сахрањивање;

- погребна делатност;

- управљање јавним паркиралиштима;

- обезбеђивање јавног осветљења;

- управљање пијацама;

- одржавање улица и путева;[[3]](#footnote-3)

- одржавање чистоће на површинама јавне намене;

- одржавање јавних зелених површина;

- димничарске услуге;

- делатност зоохигијене;

*- другим делатностима од локалног интереса које су потписнице споразума, одредиле као комуналну делатност;*

2) стањем прописаног комуналног реда на територији општина - потписница споразума у складу са прописом оне општине на чијој територији се врши надзор;

3) постављањем и уклањањем мањих монтажних објеката привременог карактерана јавним и другим површинама, балон хала спортске намене, надстрешница за склањање људи у јавном превозу, *објеката за депоновање и сепарацију речних агрегата и пловила на водном земљишту*[[4]](#footnote-4), споменика и спомен обележја, у складу са законом и одлуком општине на чијој територији се врши надзор;

4) постављањем и коришћењем средстава за оглашавање на отвореним површинама, у складу са законом којим је уређено оглашавање и одлуком општине на чијој територији се врши надзор;

5) држањем домаћих животиња и кућних љубимаца у складу са законом и одлуком општине на чијој територији се врши надзор;

6) становањем и одржавањем зграда у складу са законом којим је уређено становање и одржавање зграда и спровођењем правила кућног реда, у складу са законом и одлуком општине на чијој територији се врши надзор;

7) осталим областима из изворне надлежности над којим комунална инспекција врши инспекцијски надзор;

Служба за инспекцијске послове, на основу добијене сагласности Владе у складу са законом, врши и поверене послове инспекцијског надзора над трговином личним нуђењем, трговином у преносивим објектима, осим киоска и са преносивих средстава и опреме, као и над истицањем и придржавaњем радног временa и истицањем пословног имена и других података, у складу са законом којим се уређује трговина.[[5]](#footnote-5)

Надлежност у области саобраћајне инспекције

Члан 6.

Службa за инспекцијске послове врши надзор из надлежности саобраћајне инспекције, и то над: градским и приградским превозом путника унутар насељених места или између насељених места која се налазе на територији потписница споразума, а који обухвата јавни линијски превоз аутобусом, тролејбусом, трамвајем, метроом, жичаром, путничким бродом, скелом и чамцем за привредне сврхе, као и над обезбеђивањем места за укрцавање и искрцавање путника (станица, стајалишта и плутајућих објеката за пристајање пловила која врше превоз путника у домаћој линијској пловидби и сл. као саобраћајних објеката који се користе у тим видовима превоза).[[6]](#footnote-6)

Службе за инспекцијске послове, на основу добијене сагласности Владе у складу са законом, врши и поверене послове[[7]](#footnote-7) инспекцијског надзора, и то:

- послове инспекцијског надзора над применом закона којим се уређује превоз путника у друмском саобраћају и прописа донетих на основу тог закона у обављању такси превоза, лимо сервиса, домаћег превоза који се обавља као ванлинијски превоз, посебан линијски превоз и превоз за сопствене потребе, као и локалног превоза који се обавља као ванлинијски превоз, посебан линијски превоз и превоз за сопствене потребе и

- послове инспекцијског надзора над применом закона којим је уређен превоз терета и прописа донетих на основу овог закона у обављању превоза терета у друмском саобраћају, осим превоза терета у међународном друмском саобраћају који се обавља на територији потписница овог споразума.

Надлежност у области инспекције за путеве

Члан 7.

Служба за инспекцијске послове врши надзор из надлежности инспекције за путеве, и то над: управљањем, одржавањем и заштитом улица, општинских и некатегорисаних путева на територији потписница овог споразума.

**Надлежност у области туристичке инспекције**

**Члан 8.**

Служба за инспекцијске послове врши надзор из надлежности туристичке инспекције, на основу добијене сагласности Владе у складу са законом, над:

1) обављањем угоститељске делатности пружања услуга смештаја у кућама, апартманима, собама, становима и другим просторима за које није издато решење о категоризацији;

2) испуњености прописаних услова и начина обављања угоститељске делатности у објектима домаће радиности, сеоском туристичком домаћинству и хостелу;

3) испуњености прописаних услова у погледу уређења и опремања угоститељског објекта, који се односе на одвођење дима, паре и мириса, као и других непријатних емисија, у складу са прописом општине\_\_\_\_\_\_\_\_\_\_\_\_\_.[[8]](#footnote-8)

4) испуњености прописаних услова у погледу уређења и опремања угоститељског објекта у којем се емитује музика или изводи забавни програм, а којима се обезбеђује заштита од буке, у складу са прописом општине\_\_\_\_\_\_\_\_\_\_\_\_\_\_.

5) испуњености прописаних техничких и других услова у угоститељском објекту, који се налази у стамбеној згради, као и начин обављања угоститељске делатности, у зависности од начина услуживања и врсте услуга које се претежно пружају у том угоститељском објекту, у складу са прописом пштине\_\_\_\_\_\_\_\_\_\_\_\_\_.

6) наплатом боравишне таксе (наплата и уплата, истицање у рачуну и др.);

7) испуњенoсти услова и рокова усаглашености угоститељских објеката са актом општине \_\_\_\_\_\_\_\_\_\_\_којим се утврђују ближи услови за угоститељски објекат за смештај у одређеној туристичкој зони, односно локацији;[[9]](#footnote-9)

8) истицањем и придржавањем прописаног радног времена у угоститељском објекту.

**Надлежност у области просветне инспекције**

**Члан 9.**

Служба за инспекцијске послове врши надзор из надлежности просветне инспекције, на основу добијене сагласности Владе у складу са законом, над:

1) применом закона и других прописа којима се уређује организација и начин рада установа предшколског васпитања и образовања и основног и средњег образовања и васпитања;

2) радом послодавца за учење кроз рад ученика, у складу са законом;

3) применом закона и других прописа којима се уређује организација и начин рада установа за образовање одраслих и јавно признатих организатора активности;

4) радом центара за стручно усавршавање у складу са законом којим се уређује просветна инспекција, законом којим се уређују основе система образовања и васпитања, другим законом, подзаконским и општим актом и

5) нерегистрованим субјектом (субјект који обавља делатност образовања и васпитања, а који није уписан у регистар у складу са законом и који нема прописану сагласност за обављање делатности).

Надлежност у области спортске инспекције

Члан 10.

Служба за инспекцијске послове врши надзор из надлежности спортске инспекције, на основу добијене сагласности Владе у складу са законом, над применом закона којим је уређена област спорта и прописа донетих на основу тог закона, осим за националне спортске савезе, територијалне спортске савезе, организације које се баве стручним оспособљавањем у области спорта и спортске организације које се такмиче у професионалним спортским лигама.

Управно извршење

Члан 11.

Потписнице овог споразума су сагласне да Служба за инспекцијске послове спроводи заједничко управно извршење извршних решења донетих у вршењу инспекцијског надзора из чл. 5-10. овог споразума.

**Месна надлежност**

**Члан 12.**

Служба за инспекцијске послове обавља послове инспекцијског надзора из чл. 5. до 10. и управно извршење из члана 11. овог споразума на територији општина \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_.

Унутрашња организација и систематизација

Члан 13.

Унутрашња организација и систематизација радних места у Служби за инспекцијске послове утврђује се актом о унутрашњем уређењу и систематизацији радних места, кога припрема руководилац Службe за инспекцијске послове, у складу са заједничким смерницама надлежних органа потписница споразума, а сагласно закону којим се уређује положај запослених у јединицама локалне самоуправе.

Акт из става 1. овог члана,у складу са законом, обједињује наченик Општинске управе општине \_\_\_\_\_\_\_\_\_\_\_\_\_\_\_\_ и доставља на усвајању Oпштинском већу општине \_\_\_\_\_\_\_\_\_\_\_\_\_\_\_.

Руководилац Службе за инспекцијске послове

Члан 14.

Потписнице овог споразума сагласне су да руководиоца Службе за инспекцијске послове постављају и разрешавају oпштинска већа потписница овог споразума, у складу са законом.

Руководилац Службе за инспекцијске послове поставља се на основу јавног конкурса, на предлог међуопштинске конкурсне комисије, на период од пет година.

Овлашћују се председници општина потписница овог споразума да именују по једног члана у међуопштинску конкурсну комисију, у року од 30 дана од дана закључења овог споразума.

Руководилац Службе за инспекцијске послове поставиће се у року од 60 дана од дана закључења овог споразума.

Руководилац Службе за инспекцијске послове одговаран је надлежном органу сваке потписнице споразума за извршавање послова у чију месну надлежност ти послови спадају, а за рад инспекције у целини, одговоран је органу надлежном за његово постављење.

У случају да једна од потписница овог споразума није сагласна са предлогом кандидата међуопштинске конкурсне комисије из става 1. овог члана, потписнице овог споразума сагласне су да се споразум може раскинути са том општином, сагласном изјавом воља преосталих потписница, у року и на начин утврђен овим споразумом који се односи на раскид споразума.

Број и стручна спрема инспектора и других запослених

Члан 15.

Потписнице овог споразума су сагласне да се у Служби за инспекцијске послове ангажују лица која испуњавају прописане услове за рад у органима локалне самоуправе и за рад на одговарајући радним местима и то:

- комунални инспектор, у звању самосталног саветника/саветника/вишег сарадника, број извршилаца \_\_ ;

- инспектор за саобраћај, у звању самосталног саветника/саветника/, број извршилаца \_\_ ;

- инспектор за путеве, у звању самосталног саветника/саветника/, број извршилаца \_\_ ;

- туристички инспектор, у звању самосталног саветника/саветника, број извршилаца \_\_ ;

- просветни инспектор[[10]](#footnote-10), у звању самосталног саветника/саветника/, број извршилаца \_\_ ;

- спортски инспектор, у звању самосталног саветника/саветника/, број извршилаца \_\_ ;

- извршитељ, у звању референта, број извршилаца \_\_;

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_број извршилаца \_\_.

Повећање и смањење броја запослених у Служби за инспекцијске послове, врши се на основу претходне сагласности општинских већа потписница овог споразума.

Начин попуњавања радног места у Служби за инспекцијске послове

Члан 16.

Извршилачка радна места у Служби за инспекцијске послове попуњавају се на начин и поступку прописаним законом којим се уређује радноправни статус запослених у аутономној покрајини и јединицама локалне самоуправе и овим споразумом.

Обављање других послова за потребе инспекције

Члан 17.

Потписнице овог споразума су сагласне да ће Општинска управа општине \_\_\_\_\_\_\_\_\_\_\_\_, за потребе Службе за инспекцијске послове обављати финансијске и рачуноводствене послове, послове јавних набавки, послове управљања људским ресурсима, послове писарнице као и друге послове прописане законом.

Одлучивање о правима, обавезама и одговорностима запослених

Члан 18.

Потписнице споразума су сагласне да о правима и обавезама из радног односа запослених у Служби за инспекцијске послове, њиховим платама и накнадама, дисциплинској и материјалној одговорности одлучује руководилац Службе за инспекцијске послове, у складу са законом и подзаконским актима.

Начин вршења инспекцијског надзора

Члан 19.

Инспектори Службе за инспекцијске послове у вршењу инспекцијског надзора имају овлашћења, права, обавезе и одговорности утврђене законом којим је уређен инспекцијски надзор, посебним законима над којима овлашћени инспектор врши надзор, као и подзаконским прописима и општима актима општина потписника овог споразума.

У поступку вршења инспекцијског надзора, овлашћени инспектор поступа сагласно начелима и правилима прописаним законом којим се уређује положај запослених у јединицама локалне самоуправе, као и сагласно начелима и правилима закона који уређује општи управни поступак.

При извршавању послова Служба за инспекцијске послове дужна је да се руководи смерницама надлежног органа оне општине у чију месну надлежност спадају послови који се обављају.

Сваки инспектор Службе за инспекцијске послове је месно надлежан за целу територију за коју је основана Служба за инспекцијске послове.[[11]](#footnote-11)

Свако службено лице заједничке инспекције месно је надлежно за целу територију на којој се спроводи заједничко управно извршење.

Потписнице овог споразума, у којима није седиште Службе за инспекцијске послове, обавезују се да омогуће пријем поднесака за Службу за инспекцијске послове преко писарнице и електронским путем, у складу са законом, као и обавезу да, без одлагања, проследе примљене поднеске Служби за инспекцијске послове.

Процена ризика и планирање

Члан 20.

Процена ризика у областима под надзором Службе за инспекцијске послове врши се у складу са законом којим је уређен инспекцијски надзор и подзаконским прописима којима су уређени заједнички елементи процене ризика, као и прописима о посебним елементима односно критеријуми за процену ризика.

Служба за инспекцијске послове припрема предлог плана инспекцијског надзора за сваку потписницу споразума посебно.

Предлог плана мора бити усаглашен и са смерницама Координационог тима за праћење примене овог споразума.

Служба за инспекцијске послове предлог годишњег плана доставља надлежним органима потписница споразума, на разматрање и усвајање.

Овлашћени инспектор ће у општинама потписница овог споразума вршити редован инспекцијски надзор на основу плана инспекцијског надзора за сваку општину посебно, а ванредни инспекцијски надзор у складу са законом којим је уређен инспекцијски надзор.

Жалба на решење инспектора

Члан 21.

Против решења инспектора странка може изјавити жалбу општинском већу потписнице овог споразума на чијој територији је инспектор поступао, када о жалби, у сладу са законом одлучује општинско веће.

Служба за инспекцијске послове поступа по жалби, у својству првостепеног органа, у складу са законом којим је уређен општи управни поступак.

Изузеће руководиоца и службених лица

Члан 22.

О изузећу службених лица запослених у Служби за инспекцијске послове одлучује њен руководилац.

О изузећу руководиоца Службе за инспекцијске послове одлучује општинско веће општине у чију месну надлежност спадају послови, односно посао поводом кога се изузеће тражи.

Накнада штете

Члан 23.

За штету коју својим радом нанесе Служба за инспекцијске послове трећем лицу, одговарају солидарно потписнице овог споразума.

Приходи од новчаних казни и прекршајних налога

Члан 24.

Приход од прекршајних налога и новчаних казни изречених у поступку управног извршења решења инспектора је приход буџета потписнице споразума на чијој територији је инспектор поступао.

Финансирање Службе за инспекцијске послове

Члан 25 .

Финансирање Службе за инспекцијске послове врши се применом два критеријума:

1) процентуалним уделом, према обиму послова које за потписнице овог споразума врши Служба за инспекцијске послове, који се одређује према броју становника потписница споразума – финансирају се плате запослених, набавка опреме, канцеларијски материјал, трошкови воде, струје, грејања, материјални трошкови (трошкови горива, регистрације возила, осигурања),

2) према вредности трошкова планираних управних извршења за сваку општину посебно на основу спроведеног поступка јавних набавки – спровођење радњи управног извршења преко другог лица – јавног предузећа или другог правног лица у складу са одредбама Закона о општем управном поступку (уклањање монтажних објеката, пловила/плутајућих објеката, средстава за оглашавање, запрека за возила и др.).

Потписницеовог споразума су сагласне да је процентуално учешће у финансирању из става 1. тачка 1. овог споразума, према броју становника на основу последњег званичног пописа:

- \_\_\_% општина \_\_\_\_\_\_\_\_\_\_\_\_\_\_,

- \_\_\_% општина \_\_\_\_\_\_\_\_\_\_\_\_\_\_,

- \_\_\_% општина \_\_\_\_\_\_\_\_\_\_\_\_\_\_,

Плаћање трошкова рада Службе за инспекцијске послове

Члан 26.

Потписнице овог споразума су сагласне да трошкове рада Службе за инспекцијске послове из члана 25.овог споразума, општине \_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_ плаћају до 10. у месецу за претходни месец, на жиро рачун буџета општине \_\_\_\_\_\_\_\_\_\_\_\_\_\_\_\_\_\_\_, на основу достављене месечне фактуре од стране општине \_\_\_\_\_\_\_\_\_\_\_\_\_\_\_\_.

Накнада редовних трошкова поступка

Члан 27.

Потписнице овог споразума су сагласне да редовне трошкове поступака инспекцијског надзора, у складу са законом о општем управном поступку, као и трошкове поступка који је покренут по службеној дужности и повољно окончан по странку, сноси свака општина на основу извештаја о поступању инспектора на њеној територији.

Трошкове другостепеног поступка, у случају усвајања жалбе, у складу са законом о општем управном поступку, сноси свака општина на основу извештаја о поступању инспектора на њеној територији.

Извештај о раду Службе за инспекцијске послове

Члан 28.

Служба за инспекцијске послове је дужна да општинским већима потписница Споразума достави извештај о раду Службе за инспекцијске послове, најмање једном у шест месеци.

Извештај садржи елементе прописане законом који уређује инспекцијски надзор, податке о трошењу средстава, као и податке о представкама, начину њиховог решавања и мерама које су предузете.

Служба за инспекцијске послове дужна је да на захтев општинског већа потписница Споразума доставља и додатне извештаје, податке и информације о раду и извршавању појединих послова инспекцијског надзора.

Координациони тим[[12]](#footnote-12)

Члан 29.

У циљу остваривања сарадње у складу са овим споразумом и решавања текућих питања образује се Координациони тим кога чине по један члан општинског већа и начелници општинских управа потписника овог споразума.

Координационим тим се састаје најмање једном у два месеца.

Седницама председава лице који се именује из реда чланова Координационог тима, на мандатни период од једне године.

Задатак Координационог тима

Члан 30.

Задатак Координационог тима је да:

* прати реализацију овог споразума и рад инспекције;
* анализира функционисање међуопштинске сарадње и предлаже мере за њено унапређење;
* анализира кадровске потребе и предлаже мере за побољшање стања;
* анализира потребе за финансирањем и техничком опремљеношћу инспектора и подноси иницијативе надлежним органима потписница споразума;
* разматра тромесечне извештаје инспекције и на основу њих даје предлоге руководиоцу Службе за инспекцијске послове и надлежним органима општина за отклањање пропуста у раду или за унапређење рада;
* разматра годишњи и вишегодишњи план инспекцијског надзора;
* предлаже решења за унапређење организације рада;
* предлаже доношење или измене и допуне општинских одлука из области надзора Службе за инспекцијске послове, у циљу уједначавања примене прописа;
* предузима друге активности у циљу унапређења међуопштинске сарадње.

Извештај о раду Координационог тима

Члан 31.

Координациони тим је дужан да најмање једном годишње, а најкасније до краја октобра текуће године сачини извештај о свом раду са предлогом мера и трошковима за рад заједничке инспекције које би требало планирати у буџетима за наредну годину.

Извештај из става 1. овог члана доставља се општинским већима потписница овог споразума уз извештај о раду Службе за инспекцијске послове.

Трајање споразума

Члан 32 .

Овај споразум се закључује на неодређено време и ступа на снагу даном потписивања.

Измене и допуне споразума

Члан 33.

Измене и допуне овог споразума врше се анексом у писаном форми.

Приступање других јединица локалне самоуправе споразуму

Члан 34.

Ако постоје технички и други услови, овом споразуму могу приступити и друге општине, о чему ће бити сачињен анекс уз овај споразум којим ће бити дефинисани услови и обавезе које мора испунити нова потписница.

**Клаузула обавезности**

**Члан 35.**

За реализацију овог споразума, потписнице су сагласне да обезбеде у својим буџетима одговарајућа финансијска средства.

Руководилац Службе за инспекцијске послове дужан је да општинским управама, у складу са роковима прописаним буџетским календаром и по прибављеном мишљењу Координационог тима, достави предлог планираних трошкова рада Службе за инспекцијске послове за наредну годину.

Иступање из споразума и престанак важења споразума

Члан 36.

Свака потписницаможе тражити иступање из овог споразума, подношењем писаног захтева другим потписницама, најкасније шест месеци пре дана са којим се иступање захтева. Иступањем једне општине, споразум престаје да важи само у односу на ту општину.

Општина која иступа дужна је да надокнади све доспеле, а неизмирене обавезе у року од 30 дана пре дана иступања.

Овај споразум може престати да важи када све потписнице постигну сагласност о одустанку од овог споразума, истеком рока од шест месеци од дана постизања сагласности.

У случају иступања и престанка важења овог споразума, потписнице се обавезују да у року од шест месеци од подношења захтева, односно постизања сагласности, договорно уреде питања: измирење доспелих и преузетих обавеза, начин окончања започетих поступака, начин преузимања послова, решавање питања статуса запослених и друга питања која се тим поводом намећу.

Раскид споразума

Члан 37.

У случају да једна од потписница овог споразума не извршава своје обавезе, руководилац Службе за инспекцијске послове, дужан је да без одлагања, обавести председника општине у чијем је седишту Служба за инспекцијске послове.

Председник општине из става 1. овог члана, може оставити накнадни, примерен рок општини за извршење доспеле а неизвршене обавезе.

Ако и по истеку рока из става 2. овог члана, општина и даље не извршава своје преузете обавезе, потписнице овог споразума су сагласне да се споразум може раскинути са том општином сагласном изјавом воља преосталих потписница, у року од 30 дана од дана уручења писаног обавештења о намераваном раскиду.

У случајевима раскида овог споразума, заједничка опрема остаје у власништву осталих потписница споразума.

Решавање спорова

Члан 38.

Све евентуалне спорове који настану у току примене овог споразума решаваће председници општина потписница овог споразума.

Примена закона

Члан 39.

На питања која нису уређена овим споразумом примењују се одговарајуће одредбе закона којим су уређени облигациони односи, управни поступак, инспекцијски надзор и положај запослених у јединицама локалне самоуправе.

Стварна и месна надлежност суда

Члан 40.

За решавање спорова у вези са применом овог споразума, уговора се стварна и месна надлежност Основног суда у \_\_\_\_\_\_\_\_\_\_\_\_\_\_\_.

**Саставни делови споразума**

**Члан 41.**

Саставни део овог споразума су одлуке скупштина општина о усвајању Споразума и то:

* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,
* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године,
* Одлука Скупштине општине \_\_\_\_\_\_\_\_\_\_\_\_\_\_\_\_ број \_\_\_\_\_\_\_ од \_\_.\_\_.2019. године.

Потписнице споразума констатују да су одлукама из става 1. овог члана дата овлашћења председницима наведених општина за потписивање овог споразума.

**Моменат закључења споразума**

**Члан 42.**

Овај споразум се сматра закљученим када све скупштине општина потписница споразума својим одлукама усвоје споразум у истоветном тексту и њихови овлашћени представници – председници општина потпишу споразум.

Евидентирање Споразума

Члан 43.

Потписнице Споразума сагласне су да општина \_\_\_\_\_\_\_\_\_\_\_ достави министарству надлежном за локалну самоуправу Споразум о оснивању заједничке Службе за инспекцијске послове, као и да обавештава министарство о приступању, иступању и раскиду стпоразума,у року од 30 дана од дана закључења, односно од дана приступања, иступања или раскидаовог споразума.

Број примерака споразума

Члан 44.

Овај споразум је сачињен у 9 (девет) истоветних примерака од којих свака потписница задржава по 3 (три) примерка споразума.

Објављивање споразума

Члан 45.

Овај споразум се објављује у службеном гласилу сваке од потписница овог споразума.

П О Т П И С Н И Ц И :

1. ОПШТИНА \_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. ОПШТИНА \_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. ОПШТИНА \_\_\_\_\_\_\_\_\_\_\_\_\_

Председник општине (мп)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Одредити да ли ће се за све наведене или поједине од наведених области образовати заједничка служба. У зависности од тога, користити наредне чланове који садрже описе послова појединих инспекција. [↑](#footnote-ref-1)
2. У случају када није организована саобраћајна инспекција/инспекција друмског саобраћаја. [↑](#footnote-ref-2)
3. У случају да није организована инспекција за путеве. [↑](#footnote-ref-3)
4. Само за јлс које имају ову врсту објеката [↑](#footnote-ref-4)
5. Чланом 88а став 4. Закона о локалној самоуправи, дата је могућност да две или више ЈЛС могу предложити министарству надлежном за локалну самоуправу заједничко извршавање одређених поверених послова, у складу са законом којим се уређује државна управа и уредбом Владе којом се уређују ближи услови и начин извршавања заједнички послова. [↑](#footnote-ref-5)
6. Послове инспекцијског надзора потписнице прилагођавају стварним потребама односно облицима и врстама превоза путника који је организаван на њиховој територији [↑](#footnote-ref-6)
7. Као што је наведено у фусноти 5, основ за заједничко обављање поверених послова је у члану 88а став 4. Закона о локалној самоуправи. [↑](#footnote-ref-7)
8. Односи се на ЈЛС које су у складу са овлашћењем из члана 26. Закона о угоститељству посебним актом ближе уредиле наведене услове.Исто се односи и на послове из тач. 4. 5. члана 8.овог споразума. [↑](#footnote-ref-8)
9. Односи се на ЈЛС, која је у складу са чланом 77. Закона о угоститељству проглашена за приоритетну туристичку дестинацију или туристичко местo I и II категорије. [↑](#footnote-ref-9)
10. Правилник о утврђивању потребног броја просветних инспектора у општинској, односно градској управи („Службени гласник РС", бр. 52/2018). [↑](#footnote-ref-10)
11. У циљу рационалности и ефикасности у вршењу инспекцијског надзора, инспектори Службе за инспекцијске послове могу бити дислоцирани у свакој или у неким од учесница споразума. [↑](#footnote-ref-11)
12. **Напомена:** Потреба за постојањем овако уређеног координационог тима постоји посебно код образовања **заједничког органа**, службе или друге организације од стране **три или више ЈЛС**. [↑](#footnote-ref-12)